钦定古今图书集成/明伦汇编/闺媛典/第212卷 > 薛宗铠妾林氏
## 钦定古今图书集成/明伦汇编/闺媛典/第212卷 > 薛宗铠妾林氏

按《揭阳县志》：“林氏，渔湖人，给谏薛宗铠妾。铠上封事，
触权奸遇害。氏年十八即绝粒，以嫡妻丁哀毁致病，
诸孤皆在襁褓，始缓须臾无死。间关万里，扶榇南归，
抵家而丁没。未几姑又死，呱呱环泣。氏不得已，忍饥
苦守，拮据嫁四女，举三丧，教子洪成立。所出二女，俱
少寡苦节。氏年五十九，万历间奉诏建坊旌表。”